חברת התעופה סקנדינביאן איירליינס, המפעילה טיסות ישירות וסדירות בין תל אביב לקופנהגן וטיסות עונתיות לשטוקהולם, תפתח במהלך שנת 2015 תשעה קווים ליעדים חדשים ובנוסף תגדיל באופן משמעותי את כמות תדירות הטיסות בתוך סקנדינביה כבר מחורף 2014, כולל משדות תעופה אזוריים.
הנוסעים מישראל יוכלו ליהנות מרוב הקווים החדשים, ובעיקר מאלו היוצאים משדה התעופה בקופנהגן, כמו לדוגמא הקו היומי החדש לאדינבורו, סקוטלנד, וכן מהרחבת כמות הטיסות בתוך סקנדינביה, שיאפשרו גישה מהירה, מגוונת ונוחה יותר לערים רבות בדנמרק, נורבגיה, שבדיה, פינלנד ואיסלנד.
בין הקווים החדשים שתפתח החברה: טיסות ישירות מקופנהגן לאדינבורו ולאנקרה, משטוקהולם לבודפשט, Faro ולאנקרה, ומאוסלו לזלצבורג. בנוסף, תורחב כמות הטיסות בתוך סקנדינביה: כך יגדל הקו קופנהגן-גטבורג לשמונה פעמים ביום, אוסלו-ברגן ל-16 פעמים ביום, ועוד.
יצוין שבשנת 2013 השיקה סאס כ-50 קווים חדשים ובשנת 2014 הוסיפה כ-53 קווים. פתיחת תשעת הקווים הנוספים הם חלק מתהליך התרחבות של החברה, שהינה המובילה והגדולה בצפון אירופה.
בסוף 2013 חתמה סאס חתמה על הזמנה לרכישת 12 מטוסים חדשים מחברת איירבוס ועל אופציה לרכישת שישה מטוסים נוספים, שיתווספו לצי המטוסים המתחדש של החברה, המונה כיום כ-132 מטוסים לטווחי טיסה שונים.
סגן נשיא SAS - איבינד רוהלד: "סאס ממשיכה בתהליך בו התחלנו לפני שנתיים, במסגרתו אנו מגדילים ומשפרים את מגוון היעדים והתדירויות שאנו מציעים ללקוחותינו. לסאס יש יותר יעדים ויותר טיסות מכל חברת תעופה אחרת בצפון אירופה".